钦定古今图书集成/明伦汇编/家范典/第059卷 > 徐祯稷耻言 > 《文子辞梁》楚语
## 钦定古今图书集成/明伦汇编/家范典/第059卷 > 徐祯稷耻言 > 《文子辞梁》楚语

惠王以梁与鲁阳文子，文子辞曰：“梁险而在北境，惧
子孙之有贰者也。夫事君无憾，憾则惧偪，偪则惧贰。
夫盈而不偪，憾而不贰者，臣能自寿也。不知其它，纵
臣而得以其首领以没，惧子孙之以梁之险而乏臣
之祀也。”王曰：“子之仁，不忘子孙，施及楚国，敢不从子。”
与之鲁阳。